CELEX: 32015D0674
Language: lv
Date: 2015-04-20 00:00:00
Title: Padomes Lēmums (ES) 2015/674 (2015. gada 20. aprīlis) par to, lai Eiropas Savienības vārdā pieņemtu grozīto Nolīgumu, ar ko izveido Vidusjūras Vispārējo zivsaimniecības komisiju

30.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 111/1
            
         PADOMES LĒMUMS (ES) 2015/674
   (2015. gada 20. aprīlis)
   par to, lai Eiropas Savienības vārdā pieņemtu grozīto Nolīgumu, ar ko izveido Vidusjūras Vispārējo zivsaimniecības komisiju
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 2. punktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:
   
               (1)
            
            
               Nolīgums, ar ko izveido Vidusjūras Vispārējo zivsaimniecības komisiju (GFCM) (“nolīgums”), tika izveidots un apstiprināts FAO konferences piektajā sesijā 1949. gadā, un tas stājās spēkā 1952. gada 20. februārī.
            
         
               (2)
            
            
               Padomei pieņemot Lēmumu 98/416/EK (1), Eiropas Kopiena kļuva par GFCM līgumslēdzēju pusi.
            
         
               (3)
            
            
               Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēcteci.
            
         
               (4)
            
            
               Padome 2013. gada 15. novembrī pilnvaroja Komisiju Savienības vārdā sarunās apspriest nolīguma grozījumus jautājumos, kas ir Savienības kompetencē.
            
         
               (5)
            
            
               Dalībvalstis un Komisija risināja sarunas atbilstīgi savām kompetences jomām, saskaņā ar pilnvarojumu un ciešā savstarpējā sadarbībā.
            
         
               (6)
            
            
               Sarunas tika sekmīgi noslēgtas GFCM sanāksmē, kura norisinājās 2014. gada 19. līdz 24. maijā. Minētajā sanāksmē GFCM vienbalsīgi apstiprināja grozītā nolīguma tekstu.
            
         
               (7)
            
            
               Nolīguma grozījuma mērķis ir modernizēt GFCM un stiprināt tās nozīmi zvejas resursu saglabāšanā tās kompetences apgabalā.
            
         
               (8)
            
            
               Lai nodrošinātu dzīvo jūras resursu un to vides ilgtermiņa saglabāšanu un ilgtspējīgu izmantošanu, ir pārskatīti un paplašināti GFCM mērķi, vispārīgie principi un funkcijas.
            
         
               (9)
            
            
               Grozītais nolīgums ir saskaņā ar Savienības kopējās zivsaimniecības politikas principiem. Tāpēc Savienības interesēs ir pieņemt grozīto nolīgumu,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts pielikumā iekļautais grozītais nolīgums, ar ko izveido Vidusjūras Vispārējo zivsaimniecības komisiju.
   Grozītā nolīguma teksts ir pievienots šim lēmumam.
   2. pants
   Padomes priekšsēdētājs norīko personu, kas ir tiesīga Savienības vārdā paziņot FAO, ka Eiropas Savienība ir pieņēmusi grozīto nolīgumu (2).
   3. pants
   Šis lēmums stājas spēkā tā pieņemšanas dienā.
   
      Luksemburgā, 2015. gada 20. aprīlī
      
         
            Padomes vārdā –
         
         
            priekšsēdētājs
         
         J. DŪKLAVS
      
   
   
      (1)  Padomes Lēmums 98/416/EK (1998. gada 16. jūnijs) par Eiropas Kopienas pievienošanos Vidusjūras Vispārējai zivsaimniecības komisijai (OV L 190, 4.7.1998., 34. lpp.).
   
      (2)  Dienu, kad stājas spēkā grozītais nolīgums, Padomes Ģenerālsekretariāts publicēs Eiropas Savienības Oficiālajā Vēstnesī.